കാസര്കോട്ട് 120 ബ്രാഞ്ചുകളില് വനിതാസെക്രട്ടറിമാര് കാസര്കോട് : ഇരുപത്തിമൂന്നാം പാര്ടി കോണ്ഗ്രസിന്റെ ഭാഗമായുള്ള സി.പി.എം ബ്രാഞ്ച് സമ്മേളനം പൂര്ത്തിയായപ്പോള് ജില്ലയില് പുതുതായി 144 ബ്രാഞ്ചുകള് കൂടി രൂപീകരിച്ചെന്ന് ജില്ലാസെക്രട്ടറി എം.വി. ബാലകൃഷ്ണന്. 1731ല് നിന്ന് 1875 ആയാണ് വര്ദ്ധനവ്. ഇവയില് 120 ബ്രാഞ്ചുകളില് വനിതകളെ സെക്രട്ടറിമാരാക്കിയെന്നും അദ്ദേഹം വിശദീകരിച്ചു. ജില്ലയിലെ 26,120 പാര്ടി അംഗങ്ങളില് 6983 വനിതകളാണ്. സമ്മേളനത്തിന് ശേഷം 506 ബ്രാഞ്ച് സെക്രട്ടറിമാര് 40 വയസിന് താഴെയുള്ളവരാണ്. 854 പേര് ആദ്യമായാണ് ബ്രാഞ്ച് സെക്രട്ടറിമാരാവുന്നതെന്നും ബാലകൃഷ്ണന് വാര്ത്താസമ്മേളനത്തില് പറഞ്ഞു. ഗൗരവതരമായ ചര്ച്ചകളുമായി മികച്ച നിലവാരത്തോടെയാണ് ലോക്കല് സമ്മേളനങ്ങളിലേക്ക് കടന്നത്. കൊവിഡ് പിടിപെട്ടതിനാലും ക്വാറന്റൈനിലായതിനാലും ചില ബ്രാഞ്ചുകളില് ഒന്നോ രണ്ടോ പേര് കുറഞ്ഞതൊഴിച്ചാല് ഭൂരിപക്ഷ സമ്മേളനങ്ങളിലും നൂറ് ശതമാനമായിരുന്നു ഹാജര് നില. ജില്ലയിലെ സമ്മേളനങ്ങളില് നടക്കുന്ന ചര്ച്ചകളും തീരുമാനങ്ങളും നയരൂപീകരണത്തിന് സഹായകരമാവുമെന്നും ബാലകൃഷ്ണന് പറഞ്ഞു. വാര്ത്താസമ്മേളനത്തില് ജില്ല സെക്രട്ടറിയേറ്റ് അംഗം കെ. ആര്. ജയാനന്ദയും പങ്കെടുത്തു. ലോഗോ ക്ഷണിച്ചു സി.പി.എം ജില്ല സമ്മേളനത്തിനുള്ള ലോഗോ ക്ഷണിച്ചു. ജനുവരി 21 മുതല് 23വരെ മടിക്കൈയിലാണ് സമ്മേളനം. 31ന് മുമ്ബ് cpmksdgmail.com എന്ന മെയിലില് അയയ്ക്കണം. തിരഞ്ഞെടുക്കപ്പെടുന്ന ലോഗോയ്ക്ക് സമ്മാനം നല്കും. വിവരങ്ങള്ക്ക് 9746413859.